Varaldsøy

Varaldsøy er en tidligere selvstendig kommune i Vestland fylke. Fra 1837 var Varaldsøy del av Strandebarm formannskapsdistrikt. Varaldsøy er den største øya inne i Hardangerfjorden med 45,4 km².

1. januar 1902 ble Varaldsøy skilt ut som egen kommune med 1 661 innbyggere.

1. januar 1965 ble det meste av Varaldsøy med 511 innbyggere slått sammen med Fjelberg og Kvinnherad kommuner samt et område nord for Skånevikfjorden/Åkrafjorden i Skånevik kommune til den nye Kvinnherad kommune.

En del av Mundheim krets i Varaldsøy med 300 innbyggere ble fra samme tidspunkt slått sammen med deler av Jondal, Kvam og Strandebarm kommuner til den nye Kvam kommune.

Fylkesvei 126 går fra ferjekaia til Gjuvsland. Øya har ferjeforbindelse til Årsnes i sør og Gjermundshamn i vest.

Kategori:Tidligere kommuner i Hordaland
Kategori:Øyer i Kvinnherad
Kategori:Fergesteder i Vestland
Kategori:Norske kommuner etablert i 1902
Kategori:Kommuner opphørt i 1965